
ទំព័រនេះមានដំបូន្មាននិងជំហានមួយចំនួនដែលអ្នកអាចអនុវត្តដើម្បីការពារក្រុម ឬអង្គការសហគមន៍របស់អ្នកពីការគំរាមកំហែងសន្តិសុខតាមអ៊ីនធឺណិត។ ទំព័រនេះក៏មានវិធីសាស្រ្តដាច់ដោយឡែកសម្រាប់បុគ្គលម្នាក់ៗ ដើម្បីរក្សាសុវត្ថិភាពលើអ៊ីនធឺណិតផងដែរ។
ដំបូន្មាននេះគឺផ្អែកលើការគំរាមកំហែងទូទៅ និង ធ្ងន់ធ្ងរបំផុត
ការអាប់ដេត (ធ្វើបច្ចុប្បន្នភាព)
រក្សាកម្មវិធីនៅលើឧបករណ៍របស់អ្នកឱ្យទាន់សម័យដើម្បីជួសជុលរន្ធណាមួយនៅក្នុងសុវត្ថិភាព  (អ៊ីនធឺណិត)។
រក្សាឧបករណ៍របស់ក្រុមសហគមន៍ ឬអង្គការរបស់អ្នកឱ្យទាន់សម័យ។ នេះរាប់បញ្ចូលទាំង ទូរសព្ទ កុំព្យូទ័រ រ៉ោតទ័រវ៉ាយហ្វាយ (WiFi routers) និងអ្វីៗផ្សេងទៀតដែលភ្ជាប់អ៊ីនធឺណិត រួមទាំងឧបករណ៍ឆ្លាតវៃផងដែរ។
ប្រើការអាប់ដេតដោយស្វ័យប្រវត្តិ ប្រសិនបើអាចធ្វើទៅបាន។
ការផ្ទៀងផ្ទាត់ពីរកត្តា (Two-factor authentication / 2FA)
បន្ថែមសុវត្ថិភាពថែមទៀតដល់គណនីរបស់អ្នកដោយទាមទារពាក្យសម្ងាត់ និងជំហានមួយបន្ថែមទៀត ដូចជាលេខកូដពីកម្មវិធីនៅលើទូរស័ព្ទរបស់អ្នកផងដែរ។
ចំណាំ៖ នេះត្រូវបានគេហៅថាការផ្ទៀងផ្ទាត់ពហុកត្តា (multi-factor authentication / MFA) ការផ្ទៀងផ្ទាត់ពីរជំហាន (two-step verification / 2SV) និងឈ្មោះផ្សេងៗជាច្រើនទៀត។
បើកកម្មវិធី 2FA លើគណនីក្រុមសហគមន៍ ឬអង្គការរបស់អ្នក។
ប្រសិនបើអាចធ្វើបាន សូមសាកល្បងប្រើទម្រង់ 2FA ដែលធន់នឹងការបន្លំ (phishing resistant) ដែលមានន័យថាអ្នកមិនអាចចាញ់បោកគេបានទេ។ នេះអាចជាសោរូបវន្តសុវត្ថិភាពមួយ ឬអ្វីមួយ ដូចជាស្នាមម្រាមដៃ ឬលេខសម្គាល់មុខ (face ID)។
តាមដានគណនីអនឡាញរបស់អ្នក
ត្រូវប្រាកដថា អតីតសមាជិកមិនរក្សាទុកការចូលប្រើគណនីរបស់ពួកគេ បន្ទាប់ពីចាកចេញពីក្រុមសហគមន៍ ឬអង្គការ។
ប្រសិនបើអ្នកមានមនុស្សជាច្រើនចូលប្រើគណនីដូចគ្នា សូមប្រាកដថាពួកគេទាំងអស់មានការចូលផ្សេងៗគ្នា (different logins) ហើយអ្នកទាំងអស់នោះបានបើកកម្មវិធី 2FA ឡើង។
រក្សាបញ្ជីនៃគណនីអ្នកប្រើប្រាស់ទាំងអស់ ហើយបិទដំណើរការណាមួយដែលមិនចាំបាច់ ដូចជានៅពេលដែលបុគ្គលិកចាកចេញពីអង្គការរបស់អ្នក។
រក្សាការចុះឈ្មោះឧបករណ៍ណាមួយដែលអ្នកបានផ្តល់ឱ្យសមាជិករបស់អ្នក ហើយចងចាំថាត្រូវយកមកវិញ ហើយកំណត់ឧបករណ៍ទាំងនោះឡើងវិញឲ្យដូច (ឧបករណ៍ទាំងនោះ) ចេញពីរោងចក្រ (factory reset) ប្រសិនបើបុគ្គលនោះចាកចេញពីអង្គការ។ អ្នកក៏ប្រហែលជាត្រូវផ្លាស់ប្តូរលេខកូដរូបវន្តសម្រាប់ការចូលប្រើប្រាស់អគារផងដែរ។
ពិនិត្យមើលថាតើអ្នកណាដែលអាចចូលប្រើគណនីអនឡាញរបស់អ្នក
មនុស្សនៅក្នុងក្រុម ឬស្ថាប័នរបស់អ្នក គួរតែមានសិទ្ធិចូលប្រើ តែអ្វីដែលពួកគេត្រូវការប៉ុណ្ណោះ។
ប្រសិនបើគណនីរបស់បុគ្គលណាម្នាក់ត្រូវបានគេ ‘hacked' (លួចចូល) ជំហានទាំងនេះអាចកាត់បន្ថយនូវគ្រោះថ្នាក់ដែលអ្នកវាយប្រហារអាចធ្វើបាន។
ត្រួតពិនិត្យជាប្រចាំ និងលុបការអនុញ្ញាតណាដែលមិនចាំបាច់។
ប្រសិនបើអ្នកមានគណនី "admin" តែមួយដែលមនុស្សជាច្រើនប្រើ ត្រូវតាមដានគណនី "admin" នោះដើម្បីរកសកម្មភាពដែលមិនធម្មតា។ ព្យាយាមកំណត់ការមានគណនីប្រភេទទាំងនេះ ជាពិសេសសម្រាប់កិច្ចការប្រចាំថ្ងៃ។
ច្បាប់ទាំងនេះក៏អនុវត្តចំពោះការចូលប្រើរបស់អ្នកគ្រប់គ្រងទៅកាន់ឧបករណ៍ ដូចជារ៉ោតទ័រ (routers) ជាដើម។
ពិនិត្យមើលកិច្ចសន្យារបស់អ្នកជាមួយអ្នកផ្តល់សេវា
ប្រសិនបើអ្នកបានជួលនរណាម្នាក់ឱ្យដំណើរការសេវាកម្ម IT (អាយធី) សម្រាប់អ្នក។
ត្រូវប្រាកដថាពួកគេមានការការពារសន្តិសុខតាមអ៊ីនធឺណិត ដើម្បីបំពេញតម្រូវការរបស់ក្រុមសហគមន៍ ឬអង្គការរបស់អ្នក។
ដឹងពីរបៀបដែលគណនី និងប្រព័ន្ធទាំងអស់របស់អ្នកដំណើរការជាមួយគ្នា
ការយល់ដឹងអំពីការតភ្ជាប់ជួយអ្នកឱ្យដឹងពីកន្លែងដែលអ្នកវាយប្រហារអាចចូលទៅបាន។
ពិនិត្យមើលការតភ្ជាប់រវាងប្រព័ន្ធរបស់អ្នក ឧទាហរណ៍ អ៊ីមែល កន្លែងផ្ទុកឯកសាររបស់ cloud (cloud storage) និង កម្មវិធីសម្រាប់គណនេយ្យជាដើម។
ពិចារណាប្រើប្រាស់ Virtual Private Network / VPN (បណ្តាញឯកជននិម្មិត) សម្រាប់សុវត្ថិភាពបន្ថែមលើអ៊ីនធឺណិត។ ការប្រើប្រាស់ VPN ជួយលាក់សកម្មភាពអនឡាញរបស់អ្នកពីនរណាម្នាក់ដែលអាចព្យាយាមតាមដានអ្នក។ វីធីនេះគឺល្អណាស់ ប្រសិនបើសមាជិកណាមួយនៃក្រុម ឬអង្គការរបស់អ្នកតភ្ជាប់ពីចម្ងាយ។
ប្រាប់មនុស្សរបស់អ្នកឲ្យមានភាពឆ្លាតវៃ 'អ៊ិនធឺណិតឆ្លាតវៃ'
មនុស្សនៅក្នុងក្រុមសហគមន៍ ឬ អង្គការរបស់អ្នកទំនងជាត្រូវបានកំណត់គោលដៅ ជាងប្រព័ន្ធរបស់អ្នក។
បណ្តុះបណ្តាលបុគ្គលិកទាំងអស់អំពីសន្តិសុខតាមអ៊ីនធឺណិតជាមូលដ្ឋាន។ គេហទំព័រ Own Your Online (ធ្វើជាម្ចាស់លើអ៊ីនធឺណិតរបស់អ្នក) Own Your Online | NCSC មានដំបូន្មាន និងគន្លឹះជាច្រើន ដើម្បីជួយរក្សាខ្លួនអ្នកឱ្យមានសុវត្ថិភាពតាមអ៊ីនធឺណិត និង របៀបស្វែងរកការបោកប្រាស់។
រំលឹកពួកគេថា នេះមានសារៈសំខាន់សម្រាប់គណនីផ្ទាល់ខ្លួនរបស់ពួកគេ ក៏ដូចជាគណនីដែលពួកគេប្រើសម្រាប់អង្គការរបស់អ្នក។
យើងមានការណែនាំសម្រាប់បុគ្គលក្នុងការរក្សាសុវត្ថិភាពលើអ៊ីនធឺណិតផងដែរ។ 
រៀបចំផែនការសម្រាប់ឧប្បត្តិហេតុ
ការមានផែនការឆ្លើយតបជារឿងសំខាន់ដើម្បីកុំឱ្យមនុស្សមានការភិតភ័យ នៅពេលឧប្បត្តិហេតុកើតឡើង។
ផែនការឆ្លើយតបឧប្បត្តិហេតុ គូសបញ្ជាក់ថា តើអ្នកណាធ្វើអ្វីក្នុងអំឡុងពេលឧប្បត្តិហេតុមួយ។ គំរូមាននៅទីនេះ (ការគ្រប់គ្រងឧប្បត្តិហេតុ) Incident Management |NCSC
រួមបញ្ចូលផែនការសម្រាប់អ្វីដែលត្រូវធ្វើប្រសិនបើទូរស័ព្ទ កុំព្យូទ័រ ឬប្រព័ន្ធផ្សេងទៀតបរា  ជ័យ។ រក្សាផែនការនេះឱ្យបានទៀងទាត់បំផុត។

